KINNITAN							REGISTREERITUD  39/J

MTÜ Sposdiklubi K.O.S.								6.märts 2006

SÕIDUAUTODE JÄÄRAJASÕIDU VÕISTLUSTE
 “Grossi Toidukaubad” JUHEND

1. VÕISTLUSE KOHT, AEG, AJAKAVA
1.1.Võistlused toimuvad laupäeval, 18.märtsil 2006.a. Lääne-Viru Maakonnas, Vihula vallas, Vergi külas, Vergi lahe jääl.
1.2.Võistluste ajakava:
	09.00 – 10.00	Registreerimine, tehniline ülevaatus tänavasõiduautodele
	09.30 – 10.30	Treeningsõidud tänavasõiduautodele
	10.30 – 12.00	Võistlussõidud tänavasõiduautodele
	11.00 – 12.00	Registreerimine, tehniline ülevaatus vabaklassi ja sportautodele
	12.00 – 13.00	Treeningsõidud vabaklassi ja sportautodele
	12.30 – 13.00	Autasustamine tänavasõiduautodele
	13.00 – 	 	Võistlussõidud vabaklassi ja sportautodele
	17.30 – 		Võistluste lõpp ja autasustamine võistluspaigas
1.3.Võistluste täpne ajakava ja info võistluste teadetetahvlil kohtunike bussi juures.

2. KORRALDAJAD
2.1.Võistlused korraldab MTÜ Sposdiklubi K.O.S.  
Info telefonidel: 512 7101 Priit Kasak
Võistluste juht		Priit Kasak

3. ARVESTUSKLASSID, VÕISTLUSAUTOD
3.1. TÄNAVA 2WD noored
3.2. VABAKLASS   4WD (lubatud osalemine ainult, Rootsi/FIA talirehvid)
3.3. VABAKLASS  2WD (lubatud osalemine ainult, Rootsi/FIA talirehvid)
3.4. Tänavasõiduautodeks loetakse kõiki LE nõuetele vastavaid sõiduautosid, samuti ilma eriettevalmistuseta treeningsõiduautosid.
3.5. Tänavasõiduautode arvestusklassides kasutatavad naastrehvid peavad vastama järgmistele tingimustele:
	¤Rehvis, mille veljemõõt on kuni 13 tolli – 90 naastu
	¤Rehvis, mille veljemõõt on 14 ja 15 tolli – 110 naastu
	¤Rehvis, mille veljemõõt on 16 ja enam tolli – 130 naastu
	¤Naastud peavad asetsema nii, et rehvi keskel on 1/3 veerepinna laiusest naastamata
¤Naast võib rehvi veerepinnast välja  ulatuda kuni  kaks koma null millimeetrit (2,0 mm).

4. REGISTREERIMINE
4.1. Registreerimine algab 10. märtsil 2006 a. ja kestab kuni 17.märts 2006 a. kella 20.00-ni.
4.2. Eelregistreerimine võistlusklassidesse TÄNAV 2WD noored ja VABAKLASS 4WD ja 2WD toimub internetis  (www.rally.ee).
4.3.Stardimaksu tasumine võistluspaigas sularahas.

5. VÕISTLEMISE KORD
5.1.Kõikides arvestusklassides toimub start eraldistardist. Stardimärguandeks on langev lipp.
 Stardiintervall on 10 – 20 sek. Üheaegselt rajal 3 – 5 autot. 
Võistlussõitude ja ringide arv määratakse võistluste juhi poolt peale registreerimisaja lõppu.
5.2. Stardijärjekord loositakse, teises võistlussõidus on stardijärjekord vastupidine esimesele ja kolmas võistlusstart on aegade põhjal kusjuures parima ajaga võistleja stardib viimasena.
 5.3. Võistlustulemus selgub kahe parima võistlussõidu aegade summeerimisel.
5.4. Katkestamisel või võistlussõidule mittestartimisel on arvestusaeg 10 min.
5.5. Valestardi korral on karistusaeg 10 sek.
5.6. Korraga võib autol nähtav olla ainult üks (1) stardinumber.
5.7. Võistlussõitude koosseisud ja startide järjekord teadete tahvlil võistluspaigas.

6. DOKUMENDID JA VARUSTUS
6.1. Kõikides arvestusklassides  nõutakse juhilube, allkirjastatud registreerimislehte ja kehtivat elukindlustuspoliisi minimaalselt summale 50 000.- krooni. Elukindlustust ei nõuta EAL litsentsi omanikelt
6.2.Kohustuslik on turvavöö ja kaitsekiivri kasutamine

7. STARDIMAKSUD
TÄNAVA 2WD noored					250.-EEK
VABAKLASS 						500.-EEK

Üks võistlusauto võib startida ühes arvestusklassis kaks korda.

8.AUTASUSTAMINE
Iga arvestusklassi 3 paremat autasustatakse rahalise auhinnaga ja karikaga, kui arvestusklassis on viis või vähem võistlejat autasustatakse esimest kohta.

TÄNAVA 2WD noored	1 koht	  3000.- EEK
	2 koht	  2000.- EEK
	3 koht	  1000.- EEK

VABAKLASS 2WD	1 koht	10000.- EEK
	2 koht	  5000.- EEK
	3 koht	  3000.- EEK

VABAKLASS 4WD	1 koht	15000.- EEK
	2 koht	10000.- EEK
	3 koht	  5000.- EEK  

Võistluste korraldajal on õigus teha võistlusjuhendis kohapeal muudatusi lähtuvalt võistlejate arvust, ilmastikutingimustest ja raja seisukorrast

9.TOITLUSTAMINE
Võistluspaigas toitlustamine kõigile tasuta!

VÕISTLUSTE KORRALDAJA JA EAL EI VASTUTA VÕIMALIKE ÕNNETUSTE JA NENDE TAGAJÄRGEDE EEST